CELEX: 22019D1400
Language: el
Date: 2019-03-29 00:00:00
Title: Απόφαση της Μεικτής Επιτροπής του ΕΟΧ αριθ. 84.2019, της 29ης Μαρτίου 2019, για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ [2019/1400]

12.9.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 235/5
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 84.2019
         της 29ης Μαρτίου 2019
         για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ [2019/1400]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο κανονισμός (EΕ) 2017/1129 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, σχετικά με το ενημερωτικό δελτίο που πρέπει να δημοσιεύεται κατά τη δημόσια προσφορά κινητών αξιών ή κατά την εισαγωγή κινητών αξιών προς διαπραγμάτευση σε ρυθμιζόμενη αγορά και την κατάργηση της οδηγίας 2003/71/ΕΚ (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Ο κανονισμός (ΕΕ) αριθ. 2017/1129 καταργεί την οδηγία 2003/71/ΕΚ του Ευρωπαϊκού Κοινοβουλίου και του Συμβουλίου (2), που έχει ενσωματωθεί στη συμφωνία ΕΟΧ και πρέπει, συνεπώς, να διαγραφεί από τη συμφωνία για τον ΕΟΧ με ισχύ από την 21η Ιουλίου 2019.
                  
               
                     (3)
                  
                  
                     Το παράρτημα IX της συμφωνίας για τον ΕΟΧ θα πρέπει συνεπώς να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα IX της συμφωνίας για τον ΕΟΧ τροποποιείται ως εξής:
            
                        1.
                     
                     
                        1. Το σημείο 29β (οδηγία 2003/71/ΕΚ του Ευρωπαϊκού Κοινοβουλίου και του Συμβουλίου) διαγράφεται με ισχύ από την 21η Ιουλίου 2019.
                     
                  
                        2.
                     
                     
                        Μετά το σημείο 29βγ [κατ' εξουσιοδότηση κανονισμός (ΕΕ) 2016/301 της Επιτροπής] παρεμβάλλονται τα ακόλουθα:
                        
                                    «29βδ.
                                 
                                 
                                    
                                       32017 R 1129: Κανονισμός (ΕΕ) 2017/1129 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, σχετικά με το ενημερωτικό δελτίο που πρέπει να δημοσιεύεται κατά τη δημόσια προσφορά κινητών αξιών ή κατά την εισαγωγή κινητών αξιών προς διαπραγμάτευση σε ρυθμιζόμενη αγορά και την κατάργηση της οδηγίας 2003/71/ΕΚ (ΕΕ L 168 της 30.6.2017, σ. 12).
                                 
                              Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                        
                                    α)
                                 
                                 
                                    Με την επιφύλαξη των διατάξεων του πρωτοκόλλου 1 της παρούσας συμφωνίας και εκτός αν προβλέπεται διαφορετικά στην παρούσα συμφωνία, οι όροι “κράτος/-η μέλος/-η” και “αρμόδιες αρχές” νοείται ότι περιλαμβάνουν, πέραν της έννοιας που έχουν στον κανονισμό, τα κράτη της ΕΖΕΣ και τις αρμόδιες αρχές τους, αντίστοιχα.
                                 
                              
                                    β)
                                 
                                 
                                    Οι αναφορές σε άλλες πράξεις στον κανονισμό λαμβάνονται υπόψη ανάλογα με τον βαθμό και τη μορφή ενσωμάτωσής τους στη συμφωνία.
                                 
                              
                                    γ)
                                 
                                 
                                    Στο άρθρο 9 παράγραφος 3, μετά τις λέξεις “21 Ιουλίου 2019” παρεμβάλλεται η φράση “ή από την ημερομηνία θέσης σε ισχύ της απόφασης αριθ. 84/2019 της Μεικτής Επιτροπής του ΕΟΧ, της 29ης Μαρτίου 2019, ανάλογα με το ποια ημερομηνία είναι μεταγενέστερη”.
                                 
                              
                                    δ)
                                 
                                 
                                    Στο άρθρο 22 παράγραφος 11 η φράση “του δικαίου της Ένωσης” αντικαθίσταται από τη φράση “της συμφωνίας για τον ΕΟΧ”.
                                 
                              
                                    ε)
                                 
                                 
                                    Στο άρθρο 33 παράγραφος 5, μετά τη φράση “στην ΕΑΚΑΑ” παρεμβάλλεται η φράση “ή, κατά περίπτωση, στην Εποπτεύουσα Αρχή της ΕΖΕΣ”.
                                 
                              
                                    στ)
                                 
                                 
                                    Στο άρθρο 34 παράγραφος 1, όσον αφορά τα κράτη της ΕΖΕΣ, η φράση “και με την Εποπτεύουσα Αρχή της ΕΖΕΣ” παρεμβάλλεται μετά τη λέξη “ΕΑΚΑΑ”.
                                 
                              
                                    ζ)
                                 
                                 
                                    Στο άρθρο 35 παράγραφος 2 η φράση “του ενωσιακού ή εθνικού δικαίου” αντικαθίσταται από τη φράση “της συμφωνίας για τον ΕΟΧ ή του εθνικού δικαίου”.
                                 
                              
                                    η)
                                 
                                 
                                    Στο άρθρο 37 παράγραφος 3, μετά τη φράση “στην ΕΑΚΑΑ” παρεμβάλλεται η φράση “ή, κατά περίπτωση, στην Εποπτεύουσα Αρχή της ΕΖΕΣ”.
                                 
                              
                                    θ)
                                 
                                 
                                    Στο άρθρο 38 παράγραφος 2 στοιχείο δ), η φράση “το σχετικό ενωσιακό δίκαιο” αντικαθίσταται από τη φράση “τις σχετικές διατάξεις της συμφωνίας για τον ΕΟΧ”.
                                 
                              
                                    ι)
                                 
                                 
                                    Στο άρθρο 46 παράγραφος 3, μετά τις λέξεις “21 Ιουλίου 2019” παρεμβάλλεται η φράση “ή από την ημερομηνία θέσης σε ισχύ της απόφασης αριθ. 84/2019 της Μεικτής Επιτροπής του ΕΟΧ, της 29ης Μαρτίου 2019, ανάλογα με το ποια ημερομηνία είναι μεταγενέστερη”.
                                 
                              
                                    ια)
                                 
                                 
                                    Στο άρθρο 49 παράγραφοι 2 και 3, μετά τη φράση “21 Ιουλίου 2019” παρεμβάλλεται η φράση “ή την ημερομηνία θέσης σε ισχύ της απόφασης αριθ. 84/2019 της Μεικτής Επιτροπής του ΕΟΧ, της 29ης Μαρτίου 2019, ανάλογα με το ποια ημερομηνία είναι μεταγενέστερη”.
                                 
                              
                                    ιβ)
                                 
                                 
                                    Στο άρθρο 49 παράγραφος 2, η φράση “τις 21 Ιουλίου 2018” και η φράση “τις 20 Ιουλίου 2017”αντικαθίστανται από τη φράση “την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 84/2019 της 29ης Μαρτίου 2019”.».
                                 
                              
                  
         
            Άρθρο 2
            Το κείμενο του κανονισμού (ΕΕ) 2017/1129 στην ισλανδική και τη νορβηγική γλώσσα, το οποία δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
         
         
            Άρθρο 3
            Η παρούσα απόφαση αρχίζει να ισχύει στις 30 Μαρτίου 2019 ή την επομένη της τελευταίας κοινοποίησης σύμφωνα με το άρθρο 103 παράγραφος 1 της συμφωνίας για τον ΕΟΧ (*1), ανάλογα με το ποια ημερομηνία είναι μεταγενέστερη.
         
         
            Άρθρο 4
            Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 29 Μαρτίου 2019.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 168 της 30.6.2017, σ. 12.
         
            (2)  ΕΕ L 345 της 31.12.2003, σ. 64.
         
            (*1)  Έχουν αναφερθεί συνταγματικές απαιτήσεις.